POZIV ZA VANREDNU SKUPŠTINU AKCIONARA TRGOVINSKOG PREDUZEĆA „MLAVA“ VUČAK

Na osnovu člana 335. Zakona o privrednim društvima i člana 25. i 29. Statuta TP „MLAVA“ a.d. iz Vučaka (Smederevo), Upravni odbor na osnovu odluke od 20.04.2012. godine dana 20.04.2012. godine objavljuje

POZIV ZA VANREDNU SKUPŠTINU AKCIONARA

TRGOVINSKOG PREDUZEĆA „MLAVA“ VUČAK

Upravni odbor društva je na svojoj sednici održanoj dana 20.04.2012. godine, doneo odluku o sazivanju vanredne sednice Skupštine akcionara za 12.05.2012. godine, sa početkom u 15.00 časova u sedištu društva u Vučaku, u ulici Karađorđeva 20, za koju je utvrđen sledeći

DNEVNI RED :

Imenovanje Predsedavajućeg Skupštine, zapisničara, dva overača zapisnika i Komisije za glasanje

Verifikacija prisustva akcionara od strane Komisije za glasanje

Usvajanje zapisnika sa vanredne Skupštine akcionara održane dana 6.01.2012. godine

Donošenje odluke o raspolaganju imovinom velike vrednosti uspostavljanja zaloge budućih potraživanja po ugovoru o zakupu broj 2 od 20.01.2012. godine za poslovni prostor objekat Centralni magacin i direkcija u Petrovcu ul. Petra Dobrnjca 169 sa zakupcem EMA d.o.o. Požarevac, a što uključuje i druge ugovore o zakupu usled promene zakupca za navedeni poslovni prostor, na ime jemstva za kredit TP DUNAV AD kod Intesa banke

U radu Skupštine akcionara može učestvovati akcionar koji raspolaže sa najmanje 67 akcija društva.

Dan akcionara se utvrđuje na datum 2.05.2012. godine i samo akcionari koji su akcionari društva na taj dan imaju pravo da učestvuju u radu Skupštine.

Akcionari koji ne raspolažu dovoljnim brojem akcija za učešće u radu Skupštine, slobodno se udružuju i imenuju zajedničkog punomoćnika, koji će ih predstavljati na Skupštini na osnovu izdatog punomoćja. Punomoćje se daje u pisanoj formi određenom licu-punomoćniku na obaveznom formularu punomoćja koji akcionari mogu da preuzmu na internet stranici društva. Davalac punomoćja popunjeno punomoćje dostavlja lično na overu društvu.

Akcionari koji glasaju pisanim putem, formular za glasanje mogu da preuzmu na internet stranici društva, a isti se overava u sudu po propisima o overi potpisa.

Davanje zastupničke izjave je isključeno.

Akcionari i zastupnici akcionara su dužni da svoje učešće u radu Skupštine prijave u sedištu društva radnim danom od 10.00 do 15.00 časova, a najkasnije do 11.05.2012. godine do 15.00 časova na obrascu prijava učešća u radu Skupštine koji mogu da preuzmu na internet stranici društva.

Glasanje pisanim putem treba da bude dostavljeno lično u sedištu društva radnim danom od 10.00 do 15.00 časova ili primljeno putem pošte, najkasnije do 11.05.2012. godine do 15.00 časova.

Sa predlozima odluka čije je usvajanje na dnevnom redu Skupštine, zainteresovani akcionari mogu da se upoznaju na internet stranici društva.

Obaveštenje o pravima akcionara na predlaganje dnevnog reda i pravima na postavljanje pitanja akcionari mogu da preuzmu na internet stranici društva.

Nesaglasni akcionari sa odlukama sticanja i raspolaganja imovinom velike vrednosti mogu svoja prava da ostvare u skladu sa članom 474 Zakona o privrednim društvima.

Na dan upućivanja poziva 20.04.2012. godine, društvo ima ukupno emitovano 67.059 običnih akcija sa pravom glasa u paritetu jedna akcija-jedan glas.

Ovaj poziv se objavljuje na internet stranici društva, internet stranici Agencije za privredne registre i internet stranici Beogradske berze.

Poziv se objavljuje i u jednom dnevnom listu koji izlazi na teritoriji Republike Srbije.

Objavljivanje Poziva istovremeno se smatra izveštajem o bitnom događaju, u skladu sa članom 65. Zakona o tržištu kapitala.

U Vučaku 20.04.2012.g.

 Bojan Rajic